ดิฉันคลอดลูกมาได้ 2 ปี แล้วค่ะ ตอนนี้ลูกชายอายุ 2 ขวบ 2 เดือนแล้วค่ะ ยังทานนมแม่อยู่ตลอด ดิฉันประจำเดือนไม่มาเลยตั้งเริ่มทานยาคุมกำเนิดที่ให้มาหลังคลอดไม่นาน หลังจากนั้นประจำเดือนก็ไม่มาอีกเลยค่ะ ไม่ทราบว่าผิดปกติมากไหมค่ะ????
สวัสดีค่ะ ยาคุมกำเนิดสำหรับหญิงหลังคลอด ที่จะไม่กระทบกับการหลั่งน้ำนม จะเป็นยาคุมกำเนิดชนิดฮอรโมนเดี่ยว คือประกอบด้วยฮอร์โมนโปรเจสเตอโรนเพียงตัวเดียว เช่น ยี่ห้อ exluton, dailyton, cerazette เป็นต้น ซึ่งผลข้างเคียงของยาคุมกำเนิดชนิดนี้ ได้แก่ เลือดออกกะปริดกะปรอย ประจำเดือนมาน้อย ในบางรายประจำเดือนอาจขาดหายไปได้ นอกจากนี้ อาจมีปวดหัว อารมณ์เปลี่ยนแปลง น้ำหนักขึ้น มีสิว ผิวมัน เป็นต้นดังนั้นการที่ประจำเดือนยังไม่มา จึงน่าจะเกิดจากผลข้างเคียงของยาคุมกำเนิดชนิดฮอร์โมนเดี่ยวที่ทานอยู่ได้ค่ะ อย่างไรก็ตาม หากทานยาไม่สม่ำเสมอ มีการลืมทานยาบางวัน หรือทานยาในเวลาที่แตกต่างกันมากกว่า 3 ชั่วโมงของแต่ละวัน ก็จะมีโอกาสตั้งครรภ์ได้สูง เนื่องจากประสิทธิภาพของยาคุมกำเนิดชนิดฮอร์โมนเดี่ยวจะน้อยกว่าชนิดฮอร์โมนรวมเนื่องจากขณะนี้ลูกอายุ 2 ขวบแล้ว แนะนำให้เปลี่ยนชนิดของยาคุมกำเนิดเป็นชนิดฮอร์โมนรวม เช่น แบบแผง 21 เม็ดหรือ 28 เม็ดค่ะ ซึ่งจะทำให้ประจำเดือนมาเป็นปกติได้ค่ะ หรือหากยังไม่ต้องการให้ประจำเดือนมา อาจเลือดฉีดยาคุมกำเนิดชนิดฮอรโมนเดี่ยวต่อค่ะ (ประสิทธิภาพจะดีกว่าการทานยา)